CELEX: 32009R1096
Language: lv
Date: 2009-11-16
Title: Komisijas Regula (EK) Nr. 1096/2009 ( 2009. gada 16. novembris) par atļauju izmantot no Aspergillus niger (CBS 109.713) iegūtu endo-1,4-beta-ksilanāzes fermentu preparātu kā lopbarības piedevu gaļas cāļiem un par atļauju jaunā veidā izmantot šo preparātu kā lopbarības piedevu pīlēm (atļaujas turētājs BASF SE), un ar ko groza Regulu (EK) Nr. 1458/2005 (Dokuments attiecas uz EEZ)

17.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 301/3
            
         
      KOMISIJAS REGULA (EK) Nr. 1096/2009
   (2009. gada 16. novembris)
   par atļauju izmantot no Aspergillus niger (CBS 109.713) iegūtu endo-1,4-beta-ksilanāzes fermentu preparātu kā lopbarības piedevu gaļas cāļiem un par atļauju jaunā veidā izmantot šo preparātu kā lopbarības piedevu pīlēm (atļaujas turētājs BASF SE), un ar ko groza Regulu (EK) Nr. 1458/2005
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku ēdināšanā lietotu piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pants paredz pārvērtēt piedevas, kuru lietošana atļauta ar Padomes Direktīvu 70/524/EEK (2).
            
         
               (2)
            
            
               No Aspergillus niger (CBS 109.713) iegūtu endo-1,4-beta-ksilanāzes fermentu preparātu ar Komisijas Regulu (EK) Nr. 1458/2005 (3) provizoriski atļāva saskaņā ar Direktīvu 70/524/EEK lietot kā lopbarības piedevu gaļas cāļiem. Pēc tam saskaņā ar Regulas (EK) Nr. 1831/2003 10. panta 1. punktu minēto piedevu kā esošu lopbarības līdzekli iekļāva Kopienas lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums pārvērtēt minēto piedevu, un saskaņā ar minētās regulas 7. pantu tika iesniegts pieteikums jaunā veidā izmantot šo piedevu pīlēm, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (4)
            
            
               Minēto preparātu ar Komisijas Regulu (EK) Nr. 1380/2007 (4) desmit gadus ir atļauts izmantot gaļas tītariem.
            
         
               (5)
            
            
               Eiropas Pārtikas nekaitīguma iestāde (“iestāde”) 2009. gada 17. jūnija atzinumā (5) secināja, ka no Aspergillus niger (CBS 109.713) iegūts endo-1,4-beta-ksilanāzes fermentu preparāts kaitīgi neietekmē dzīvnieku veselību, cilvēku veselību vai vidi. Iestāde secināja, ka minētā preparāta lietošana gaļas cāļiem un pīlēm ir droša un var ievērojami uzlabot to svara pieaugumu un/vai barības patēriņa rādītāju. Iestāde uzskata, ka nav vajadzīgas īpašas prasības veikt uzraudzību pēc preparāta laišanas tirgū. Tā arī pārbaudīja ziņojumu par barībā lietotās lopbarības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir ievēroti. Tādējādi preparātu jāļauj izmantot, kā norādīts šīs regulas pielikumā.
            
         
               (7)
            
            
               Līdz ar to, piešķirot jaunu atļauju atbilstīgi Regulai (EK) Nr. 1831/2003, Regulā (EK) Nr. 1458/2005 jāsvītro noteikumi par minēto preparātu.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 1458/2005 II pielikumā aili attiecībā uz fermentu Nr. 62 “Endo-1,4-β-ksilanāze EC 3.2.1.8.” svītro.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 16. novembrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 233, 9.9.2005., 3. lpp.
   
      (4)  OV L 309, 27.11.2007., 21. lpp.
   
      (5)  The EFSA Journal (2009) 1155, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās lopbarības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa – gremošanas veicinātāji
                  
               
            
                  4a62
               
               
                  
                     BASF SE
                  
               
               
                  Endo-1,4-beta-ksilanāze
                  EC 3.2.1.8.
               
               
                  
                               
                           
                           
                              Piedevas sastāvs:
                              No Aspergillus niger (CBS 109.713) iegūts endo-1,4-beta-ksilanāzes preparāts ar šādu minimālo aktivitāti:
                              
                                           
                                       
                                       
                                          cietā veidā 5 600 TXU (1)/g,
                                       
                                    
                                           
                                       
                                       
                                          šķidrā veidā 5 600 TXU/ml
                                       
                                    
                        
                               
                           
                           
                              Aktīvās vielas raksturojums:
                              No Aspergillus niger (CBS 109.713) iegūta endo-1,4-beta-ksilanāze
                           
                        
                               
                           
                           
                              Analītiskā metode (2)
                              
                              Viskozimetriskā metode, kas pamatojas uz viskozitātes samazināšanos, ko 55 °C temperatūrā pie pH 3,5 radījusi endo-1,4-beta-ksilanāzes iedarbība uz ksilānu saturošu substrātu (kviešu arabinoksilānu)
                           
                        
               
                  Gaļas cāļi
               
               
                  —
               
               
                  560 TXU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības:
                              
                                          —
                                       
                                       
                                          gaļas cāļi – 560–800 TXU,
                                       
                                    
                                          —
                                       
                                       
                                          pīles – 560–800 TXU.
                                       
                                    
                        
                              3.
                           
                           
                              Izmantošanai lopbarībā, kurā ir daudz cieti nesaturošu polisaharīdu (galvenokārt beta-glikānu un arabinoksilānu), piemēram, tādā, kas satur vairāk nekā 40 % kviešu.
                           
                        
               
                  7.12.2019.
               
            
                  Pīles
               
               
                  560 TXU
               
            
         (1)  1 TXU ir fermenta daudzums, kas no kviešu arabinoksilāna vienā minūtē 55 °C temperatūrā pie pH 3,5 izdala 5 mikromolus reducējošo cukuru (ksilozes ekvivalentos).
      
         (2)  Sīkāka informācija par analīzes metodēm ir pieejama Kopienas references laboratorijas tīmekļa vietnē www.irmm.jrc.be/crl-feed-additives